ლუ ვენი

ლუ ვენი (გამარტივებული ჩინურით: 刘雯; ტრადიციული ჩინურით: 劉雯; ინგლ. Liu Wen; დ. 1988 წლის 27 იანვარი) — ჩინელი მოდელი. 2012 წელს The New York Times-მა მას უწოდა „ჩინეთის პირველი ნამდვილი სუპერმოდელი“.https://www.nytimes.com/2012/03/18/t-magazine/liu-wen-visits-china.html ლუ პირველი მოდელია აღმოსავლეთ აზიიდან, რომელმაც გაიარა ვიქტორია სეკრეტის ჩვენებაზე,http://www.fashionmodeldirectory.com/news/models/the-milliondollar-babes.htm ასევე ის პირველი აზიელი მოდელია, რომელიც ჟურნალ Forbes-ის ყველაზე მაღალანაზღაურებად მოდელთა სიაში მოხვდა.https://www.forbes.com/pictures/eimi45mdj/no-5-liu-wen/ 2017 წელს, ლუ გახდა მეორე ჩინელი მოდელი, რომელმაც American Vogue-ის  გარეკანი დაამშვენა.https://edition.cnn.com/style/article/vogue-diverse-cover-trnd/index.html

 ახალგაზრდობა 
ლუ ვენი დაიბადა მუშათა კლასის ოჯახში 1988 წლის 27 იანვარს, იონგჯუში, ჰუნანში.http://www.fashionmodeldirectory.com/models/Liu_Wen თინეიჯერობის ასაკში დედის რჩევებით მონაწილეობა მიიღო სამოდელო კონკურსში, რის შემდეგაც დაიწყო მისი კარიერა.https://web.archive.org/web/20180629074229/https://www.askmen.com/celebs/women/model/liu-wen/ თავდაპირველად, ლუ თვლიდა, რომ ის ტურისტული გიდი უნდა გამხდარიყო.https://edition.cnn.com/2011/09/30/living/liu-wen-supermodel/index.html

 კარიერა 
ლუმ სამოდელო კარიერა დაიწყო 2005 წელს, როდესაც მონაწილეობა მიიღო the New Silk Road World Model Contest კონკურსზე, რომლის გამარჯვებული გახდა დუ ვანი.https://www.fashionmodeldirectory.com/models/Liu_Wen/ მიუხედავად იმისა, რომ ლუ ვენმა კონკურსში გამარჯვება ვერ მოიპოვა, მან დაიწყო სრულ განაკვეთზე მუშაობა მოდელად, რის შედეგადაც მიაღწია წარმატებას და იმუშავა ცნობილ მოდის ჟურნალებთან, როგორიცაა Vogue და Harper’s Bazaar.

2008 წლის თებერვალში, ლუ გამოჩნდა Chinese Vogue-ის ოთხ სტატიაში.https://nymag.com/fashion/models/lwen/liuwen/  იმავე თვეს, მან გახსნა Burberry-ის შოუ და დახურა Trussardi-ის შემოდგომის სეზონი მილანში. ერთ კვირის შემდეგ, მან გაიარა Chanel-ის, Jean Paul Gaultier-ისა და Hermès in Paris-ის შოუებზე. ერთი წლის შემდეგ, 2009 წლის თებერვალში ლუ ვენიმ მონაწილეობა მიიღო 74 შოუზე ნიუ იორკში, პარიზში, მილანსა და ლონდონში.

2009 წელს ლუ გახდა პირველი ჩინელი მოდელი, რომელმაც Victoria's Secret Fashion Show-ზე გაიარა.https://www.fashionmodeldirectory.com/news/models/the-milliondollar-babes.htm ასევე მონაწილეობა მიიღო იგივე შოუზე 2010-2012 წლებშიც.https://www.thecut.com/2009/11/liu_wen_is_the_first_asian_mod.html ლუ ვიქტორია სეკრეტის  ჩვენებებს 2016, 2017 და 2018 წლებშიც შეუერთდა.http://www.glamour.com/story/asian-models-walking-victorias-secret-fashion-show-2016

2014 წლის ოქტომბერში ლუ ვენი გახდა პირველი ადამიანი მსოფლიოში, რომელმაც  Apple Watch პირველად წარადგინა საზოგადოების წინაშე ჟურნალ  Vogue China's November 2014 ნომერში.

 პირადი ცხოვრება 
ლუ ფიქრობს, რომ სამოდელო კარიერის შემდეგ, შესაძლოა, იმუშაოს სტილისტად ან გარდაიქმნას მსახიობად, რადგან თვლის, რომ სამოდელო და სამსახიობო სფეროს ბევრი საერთო რამ აქვთ, მაგრამ ის ამჟამად მხოლოდ მოდელობითაა დაკავებული. ლუმ ასევე განაცხადა, რომ სანამ გადაწყვეტილებას მიიღებდა კარიერის არჩევაზე, იცოდა რომ მოდის დიზაინერად ან სტილისტად მუშაობა შრომატევადი საქმე იქნებოდა, მაგრამ ის ახლა უფრო სერიოზულად ფიქრობს სტილისტი გახდეს, რადგან უნდა რომ გაუზიაროს მსოფლიოს საკუთარი ვინტაჟური და კომფორტული სტილი.

ლუმ პრესასთან არაერთხელ ახსენა, რომ შეყვარებული არ ჰყავს და ერთ-ერთ ინტერვიუში განაცხადა: „დედაჩემიც კი მეკითხება, თუ სად არის ჩემი შეყვარებული, მაგრამ ამისთვის ზედმეტად დაკავებული ვარ... ჩემი სამუშაო ბევრ მოგზაურობას მოითხოვს, ამიტომ არ შემიძლია შეყვარებულს ვუთხრა... „გთხოვ, დამელოდე, სამუშაოდ უნდა წავიდე“.https://www.prestigeonline.com/hk/

 სქოლიო 

კატეგორია:დაბადებული 27 იანვარი
კატეგორია:დაბადებული 1988
კატეგორია:ჩინელი მოდელები
კატეგორია:ცოცხალი ადამიანები